**Ministru kabineta rīkojuma projekta**

**“Par Aizsardzības ministrijas atbalsta finansējuma piešķiršanu maģistra līmenī studējošajiem lietišķās pētniecības jomā”** **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekta mērķis ir atļaut Aizsardzības ministrijai piešķirt atbalsta finansējumu maģistra darbu izstrādei lietišķās pētniecības jomā, lai tādējādi iegūtu zinātniski augstvērtīgus un aizsardzības nozarē pielietojamus pētījumus par prioritārām tēmām, kas noteiktas Valsts aizsardzības koncepcijā. Finansējums tiks segts no Aizsardzības ministrijas budžeta apakšprogrammas 22.12.00 “Nacionālo bruņoto spēku uzturēšana”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2003. gada 29. aprīļa noteikumu Nr. 236 “Aizsardzības ministrijas nolikums” 6.5. apakšpunkts nosaka, ka Aizsardzības ministrija “sagatavo un normatīvajos aktos noteiktajā kārtībā sniedz priekšlikumus par valsts aizsardzībai nepieciešamo finansējumu no valsts budžeta, kā arī citu ar valsts aizsardzību saistītu normatīvajos aktos un attiecīgajos politikas plānošanas dokumentos paredzēto pasākumu īstenošanai un ministrijas uzdevumu veikšanai nepieciešamo finansējumu no valsts budžeta”.Lai veicinātu Latvijas studējošo interesi par lietišķo pētniecību un inovācijām aizsardzības jomā, kā arī lai iegūtu zinātniski augstvērtīgus pētījumus par prioritārām tēmām, kurus būtu iespējams pielietot aizsardzības nozares attīstībā, Aizsardzības ministrija rosina atļaut piešķirt atbalsta finansējumu divām augstākās izglītības iestādēm, no kurām viena ir reģionālā augstākās izglītības iestāde, bet otra atrodas Rīgā. Augstskolu izvēle katru gadu notiktu pēc rotācijas principa, un 2021. gadā atbalsta finansējums tiktu piešķirts Rīgas Tehniskajai universitātei un Rēzeknes Tehnoloģiju akadēmijai.Atbalsta finansējuma piešķiršanas tiesiskais pamatojums ir Augstskolu likuma 78. panta 4. daļa, kas paredz, ka “Izglītības un zinātnes ministrija, citas ministrijas un valsts institūcijas var slēgt līgumus ar valsts akreditētām citu juridisko un fizisko personu dibinātajām augstskolām par noteiktu speciālistu sagatavošanu vai pētījumu veikšanu, piešķirot attiecīgu valsts finansējumu. Jebkura valsts institūcija un privātstruktūra var patstāvīgi slēgt līgumus ar augstskolām par noteiktu speciālistu sagatavošanu vai pētījumu veikšanu, maksājot no to rīcībā esošajiem līdzekļiem, ja tas nav pretrunā ar spēkā esošajiem likumdošanas aktiem”. Tā kā maģistra darbu konkursa mērķis ir veicināt pētījumu izstrādi par Aizsardzības nozarē aktuālām izpētes jomām, tiek rosināts piešķirt atbalsta finansējumu labākajiem maģistru darbiem, lai tādējādi tiktu iegūti kvalitatīvi un praktiski pielietojami pētījumi. Atbalsta finansējuma piešķiršanas kārtība tiek pamatota ar nepieciešamību iegūt zinātniski augstvērtīgus pētījumus par aizsardzības nozarei aktuālām izpētes tēmām, kas kā prioritāras noteiktas 2020. gada Valsts aizsardzības koncepcijā. Valsts aizsardzības koncepcijā noteiktās prioritārās tēmas ir:• bruņojums;• NBS atbalsta un kaujas tehnikas uzturēšana; • karavīru individuālā ekipējuma sistēmas un to sastāvdaļas;• kiberdrošība;• informācijas un komunikāciju tehnoloģijas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā nepieciešamību sekmēt Latvijas aizsardzības industrijas un pētniecības ekosistēmas attīstību, atbalsta finansējuma piešķiršana maģistru darbu izstrādei lietišķās pētniecības jomā pilnveidotu pašreizējo atbalsta mehānismu klāstu (piemēram, grantu programma industrijai, kā arī valsts pētījuma programma aizsardzības inovāciju jomā, par ko pašreiz Aizsardzības ministrija gatavo iesniegšanai Ministru kabinetā), tādējādi sekmējot aizsardzības inovāciju un pētniecības jomu kopumā. Paredzams, ka atbalsta finansējuma konkurss tiks turpināts katru gadu, piedāvājot piedalīties konkursā tehnisko zinātņu maģistrantiem no dažādām augstākās izglītības iestādēm, tās izvēloties pēc rotācijas principa. Katru gadu maģistru darbu konkursā varētu pretendēt maģistra līmeņa studējošie no divām augstākās izglītības iestādēm, no kurām viena būtu reģiona augstākās izglītības iestāde, bet otra atrastos Rīgā. Lai īstenotu atbalsta finansējuma konkursu, Aizsardzības ministrija slēgtu vienošanos ar augstākās izglītības iestādi, kura saņemtu atbalsta finansējumu, balstoties uz Ministru kabineta rīkojuma pamata, kā arī īstenotu konkursa nolikuma izstrādi un koordinētu atbalsta finansējuma piešķiršanas kārtību diviem studējošajiem. Konkursa kārtībā atbalsta finansējumu saņemtu augsti kvalificēti maģistranti, kuru darbi atbilst kādai no Valsts aizsardzības koncepcijā noteiktajām prioritārajām tēmām un atbilst konkursā noteiktajiem vērtēšanas kritērijiem. Viena atbalsta finansējuma apmērs ir 5000 (pieci tūkstoši) EUR, un to saņemtu divi visaugstāk novērtētie studējošie katrā no divām augstākās izglītības iestādēm, ar ko Aizsardzības ministrija ir noslēgusi vienošanos par atbalsta finansējuma konkursa organizēšanu. Atbalsta finansējuma piešķiršanas rezultātā ir sagaidāmi ieguvumi pētniecības un inovācijas attīstībā aizsardzības jomā. Atbalstu saņēmušo maģistra darbu pētījumu rezultāti tiks izmantoti aizsardzības resora ietvaros, sekmējot Latvijas aizsardzības nozares attīstību saskaņā ar Valsts aizsardzības koncepciju. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija. |
| 4. | Cita informācija |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas augstākās izglītības iestādes, maģistra līmeņa studējošie lietišķās pētniecības jomā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |
|  |  |  |
|

|  |
| --- |
|   **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

 |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projekta izpilde tiks nodrošināta Aizsardzības ministrijas piešķirto valsts budžeta līdzekļu ietvaros no valsts budžeta apakšprogrammas 22.12.00 “Nacionālo bruņoto spēku uzturēšana.” |

Ministru prezidenta biedrs,

aizsardzības ministrs Artis Pabriks

Roberts Kits, 67335316

Roberts.Kits@mod.gov.lv